CELEX: 32016R2120
Language: hu
Date: 2016-12-02 00:00:00
Title: A Bizottság (EU) 2016/2120 végrehajtási rendelete (2016. december 2.) az 1033/2006/EK rendeletnek a 3. cikke (1) bekezdésében említett rendelkezések tekintetében történő módosításáról (EGT-vonatkozású szöveg )

3.12.2016   
            
            
               HU
            
            
               Az Európai Unió Hivatalos Lapja
            
            
               L 329/70
            
         A BIZOTTSÁG (EU) 2016/2120 VÉGREHAJTÁSI RENDELETE
   (2016. december 2.)
   az 1033/2006/EK rendeletnek a 3. cikke (1) bekezdésében említett rendelkezések tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Légiforgalmi Szolgáltatási Hálózat átjárhatóságáról szóló, 2004. március 10-i 552/2004/EK európai parlamenti és tanácsi rendeletre (átjárhatósági rendelet) (1) és különösen annak 3. cikke (5) bekezdésére,
   Az Egységes Égbolt Bizottsággal való konzultációt követően,
   mivel:
   
               (1)
            
            
               Az 1033/2006/EK bizottsági rendelet (2) 2. cikke (2) bekezdésének 16. pontja hivatkozik a Nemzetközi Polgári Repülési Szervezet (a továbbiakban: az ICAO) által kidolgozott „Eljárások léginavigációs szolgáltatásokhoz – légi közlekedési műveletek” (Procedures for Air Navigation Services – Aircraft Operations) (PANS-OPS, 8168) I. kötetének meghatározásaira, pontosabban annak 1993. évi 4., a 13. módosítást tartalmazó kiadására. Az 1033/2006/EK rendelet elfogadását követően az ICAO módosította az említett dokumentumot és elfogadta annak 2006. évi 5. kiadását a 6. módosítással.
            
         
               (2)
            
            
               Az 1033/2006/EK rendelet melléklete hivatkozásokat tartalmaz a 2. ICAO melléklet „Repülési szabályok” (Rules of the Air) cínű dokumentumára, pontosabban annak 2005. júliusi 10., a 42. módosításig az összes módosítást tartalmazó kiadásában meghatározott előírásokra. A 428/2013/EU bizottsági végrehajtási rendelet (3) elfogadása óta a 923/2012/EU bizottsági végrehajtási rendelet (4) által elfogadott közös repülési szabályok alkalmazandóvá váltak, és a közelmúltban az (EU) 2016/1185 bizottsági végrehajtási rendelet (5) által további frissítésre kerültek. Az említett közös repülési szabályok – különösen a 923/2012/EU végrehajtási rendelet mellékletének 4. szakaszában – a repülési tervekkel kapcsolatos rendelkezésekre vonatkoznak, hatályon kívül helyezve a 2. ICAO mellékletre való korábbi utalásokat.
            
         
               (3)
            
            
               Az 1033/2006/EK rendelet melléklete hivatkozásokat tartalmaz az ICAO „Eljárások léginavigációs szolgáltatásokhoz – légiforgalom-irányítás” (Procedures for Air Navigation Services – Air Traffic Management) című dokumentumára (PANS-ATM, Doc 4444), pontosabban annak a 2007. évi 15., a 4. módosítást tartalmazó kiadásában meghatározott rendelkezéseire. A 428/2013/EU végrehajtási rendelet elfogadása óta az ICAO módosította az említett dokumentumot, legutóbb a 6. módosítással. Az 1033/2006/EK rendelet melléklete hivatkozásokat tartalmaz az ICAO „Körzeti kiegészítő eljárások” (Regional Supplementary Procedures) című dokumentumára (DOC7030), pontosabban annak a 2008. évi 5., a 7. módosítást tartalmazó kiadásában meghatározott rendelkezéseire. A 428/2013/EU végrehajtási rendelet elfogadása óta az ICAO módosította az említett dokumentumot, legutóbb a 9. módosítással.
            
         
               (4)
            
            
               Az 1033/2006/EK rendelet utalásait a 2. ICAO mellékletre, valamint a Doc 8168, Doc 4444 és Doc 7030 számú dokumentumaira frissíteni kell, hogy a tagállamok eleget tudjanak tenni nemzetközi jogi kötelezettségeiknek és biztosítani tudják az összhangot az ICAO nemzetközi szabályozási keretével.
            
         
               (5)
            
            
               A 1033/2006/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 1033/2006/EK rendelet a következőképpen módosul:
   
               1.
            
            
               A 2. cikk (2) bekezdése 16. pontjának helyébe a következő szöveg lép:
               „16.   »közelkörzeti eljárások«: az ICAO »Eljárások léginavigációs szolgáltatásokhoz – légi közlekedési műveletek« (Procedures for Air Navigation Services – Aircraft Operations) című dokumentumában (PANS-OPS, 8168, I. kötet, 5. kiadás, 2006. – a 6.-ig az összes módosítással együtt) meghatározott szabvány műszeres indulások és szabvány műszeres érkezések.”
            
         
               2.
            
            
               a melléklet helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 2-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 96., 2004.3.31., 26. o.
   
   
      (2)  A Bizottság 1033/2006/EK rendelete (2006. július 4.) az egységes európai égbolton a felszállás előtti szakaszban a repülési tervekre alkalmazandó eljárások követelményeiről (HL L 186., 2006.7.7., 46. o.).
   
      (3)  A Bizottság 428/2013/EU végrehajtási rendelete (2013. május 8.) az 1033/2006/EK rendeletnek a 3. cikke (1) bekezdésében említett ICAO-rendelkezések tekintetében történő módosításáról és a 929/2010/EU rendelet hatályon kívül helyezéséről (HL L 127., 2013.5.9., 23. o.).
   
      (4)  A Bizottság 923/2012/EU végrehajtási rendelete (2012. szeptember 26.) a közös repülési szabályok és a léginavigációs szolgáltatásokra és eljárásokra vonatkozó működési rendelkezések meghatározásáról, valamint az 1035/2011/EU végrehajtási rendelet és az 1265/2007/EK, az 1794/2006/EK, a 730/2006/EK, az 1033/2006/EK és a 255/2010/EU rendelet módosításáról (HL L 281., 2012.10.13., 1. o.).
   
      (5)  A Bizottság (EU) 2016/1185 végrehajtási rendelete (2016. július 20.) a 923/2012/EU végrehajtási rendeletnek a közös repülési szabályok és a léginavigációs szolgáltatásokra és eljárásokra vonatkozó működési rendelkezések (SERA C. rész) aktualizálása és kiegészítése tekintetében történő módosításáról, valamint a 730/2006/EK rendelet hatályon kívül helyezéséről (HL L 196., 2016.7.21., 3. o.).
   
      MELLÉKLET
      
         
            „MELLÉKLET
            
               A 3. cikk (1) bekezdésében említett rendelkezések
            
            
                     
                        1.
                     
                     
                        A 923/2012/EU bizottsági végrehajtási rendelet (1) mellékletének 4. szakasza.
                     
                  
                     
                        2.
                     
                     
                        Az ICAO PANS-ATM, Doc 4444 (2007. évi 15., a 6-ig az összes módosítást tartalmazó kiadása) 4. fejezetének 4.4. szakasza („Repülési tervek”), valamint 11. fejezetének 11.4.2.2 bekezdése („Mozgással kapcsolatos üzenetek”).
                     
                  
                     
                        3.
                     
                     
                        A „Körzeti kiegészítő eljárások” (DOC7030), „Európai körzeti kiegészítő eljárások” (European (EUR) Regional Supplementary Procedures) (2008. évi 5., a 9-ig valamennyi módosítást tartalmazó kiadásának) 2. fejezete („Repülési tervek”), valamint 6. fejezetének 6.12.3. bekezdése („Becsült körzethatárok”).
                     
                  
      
      
         (1)  A Bizottság 923/2012/EU végrehajtási rendelete (2012. szeptember 26.) a közös repülési szabályok és a léginavigációs szolgáltatásokra és eljárásokra vonatkozó működési rendelkezések meghatározásáról, valamint az 1035/2011/EU végrehajtási rendelet és az 1265/2007/EK, az 1794/2006/EK, a 730/2006/EK, az 1033/2006/EK és a 255/2010/EU rendelet módosításáról (HL L 281., 2012.10.13., 1. o.).”